З  А П  И  С  Н  И  К

Од втората редовна седница на Советот на општина Чешиново-Облешево, одржана на ден 25.11.2021 година,во просториите на општината – Сала на Совет.
Седницата започна во 10.30 часот.
Присутни: Славе Донев, Боби Ѓоргиев, Анита Колева, Филип Јосев, Сане Стојанов, Слаџана Ангелова, Иван Андонов, Стојан Ангелов, Франческо Наков, Орце Митров и Саше Донев.
Присутни и: Градоначалникот на општина Чешиново-Облешево г-н Далибор Ангелов, Моника накова – директор на ЈОУДДГ „Ѕвездички“ Чешиново, Стојка Стојанова – директор на ЈПКД „Облешево“, Милена параклиев и Ивана Минова Богданова од Одделението за финансии.
Записникот го води Драгица Горгиевска – Советник за  нормативно-правни работи во општината

	За третата редовна седница Претседателот го предложи следниот:


Дневен ред,

1.Информација за остварени бруто приходи од работа на пазарот во Облешево за месец Октомври 2021 година
	2.Информација за извршени работи за одржување на јавното осветлување на територија на општина Чешиново-Облешево за месец Октомври 2021 година
	3.Годишен план за вработување во ЈОУДДГ „Ѕвездички“ Чешиново за 2022 година
	4.Одлука за измени во распоредот на средствата на Буџетот на општина Чешиново-Облешево за 2021 година
	5.Програма за зимско одржување на локалните патни правци и улици на територија на општина Чешиново-Облешево за 2021/2022
	6.Одлука за  користење на Грант средства како резултат на успешно реализирање на „Проектот за подобрување на општинските услуги“ MSIP2
	7.Предлози, прашања и барања

	Дополнување на Дневниот ред.
	-Драгица Горгиевска
	Има предлог за две дополнувања на Дневниот ред поради спазување на роковите.
Првото дополнување се однесува на доискористување на средствата од МСИП 2 кредитот за изградба на седум улици во општина Чешиново-Облешево. Остануват за доискористување 1.473.997,00 денари и предлог е да се донесе Одлука со која овие средства ќе бидат наменети за изградба на нови три улици во општината.
	Второто дополнување на Дневниот ред се однесува за издавање под закуп на деловен простор сопственост на општина Чешиново-Облешево од причини што општината може да го користи системот на е-ствари  до крајот на оваа календарска година па во тој период да се спроведе оваа постапка.

	Дневниот ред со дополнувањето се усвои со 11 гласа ЗА

Одлуката за измена и дополнување на Одлуката за долгорочно домашно задолжување на општина Чешиново-Облешево во рамки на Проектот за подобрување на општинските услуги (втор повик MSIP) бр.08-402/1 од 01.03.2021 година (Службен гласник на општина Чешиново-Облешево бр.2/2021)) ќе се разгледа како Точка 7.
Одлуката за спроведување на постапка за јавно наддавање за издавање под закуп на деловни простории сопственост на општина Чешиново-Облешево ќе се разгледа како Точка 8.
Точка 7 преминува во Точка 9.


1 Точка (Информација за остварени бруто приходи од работа на пазарот во Облешево за месец Октомври 2021 година)

-Стојка Стојанова
Даде образложение на писмената Информација.

Без дискусија се премина на гласање.
Со 11 гласа ЗА се донесе Заклучок за усвојување на Информацијата за остварени бруто приходи од работа на пазарот во Облешево за месец Октомври 2021 година.


2 Точка (Информација за извршени работи за одржување на јавното осветлување на територија на општина Чешиново-Облешево за месец Октомври 2021 година)

-Стојка Стојанова
Даде образложение на писмената Информација.

Без дискусија се премина на гласање.
Со 11 гласа ЗА се донесе Заклучок за усвојување на Информацијата за извршени работи за одржување на јавното осветлување на територија на општина Чешиново-Облешево за месец Октомври 2021 година.


3 Точка (Годишен план за вработување во ЈОУДДГ „Ѕвездички“ Чешиново за 2022 година)

-Моника Накова
Даде објаснување на писмениот Годишен план. Се работи за следните работни места Секретар - помошник секретар, Помошник готвач и садомијач. Лицата работат во градинката но се ангажирани преку Агенцијата за привремени вработувања. Реално за ова има потреби.
-Орце Митров
Платите од каде ги земаат. Дали поднесовте барање до Министерството за труд и социјална политика за овие вработувања.
-Моника Накова
Бидејки лицата се ангажирани преку агенција за привремени вработувања надоместокот за плати е од наши сопствени извори на приходи.
Работните места се систематизирани, предвидени во годишниот план на кој Вие треба да дадете согласност и откако ќе ја добиеме согласноста ние ќе бараме финансирање и на овие работни места.
-Саше Донев
Дали овие лица имаат Решение за работа?

-Моника Накова
Како што реков тие се ангажирани преку Агенција за привремени вработувања.
-Саше Донев
Да побарате согласности.
-Моника накова
Да, но прво треба да добиеме позитивно мислење на Годишниот план за вработување од страна на Министерството за информатичко општество и администрација.

По кратката дискусија се премина на гласање.

Со 11 гласа ЗА се донесе Одлука за давање на согласност на Годишниот план за вработување во ЈОУДДГ „Ѕвездички“ Чешиново.


4 Точка (Одлука за измени во распоредот на средствата на Буџетот на општина Чешиново-Облешево за 2021 година )

-Милена Парклиев
Даде објаснување на Одлуката за измени во распоредот на средствата на Буџетот на општина Чешиново-Облешево за 2021 година.
Се работи за детската градинка. Конкретно се крати од ставката на плати и придонеси а се става кај храна и пијалоци.
-Градоначалникот
Колку што можам да забележам се работи за мали средства. Доколку единките корисници на Буџетот до крајот на годината не ги искористат средствата, овие средства односно салдото ќе се врати во Републичкиот буџет. Од тие причини се и овие измени кон крајот на годината. Од ставката каде не можат да ги потрошат средствата се трансферираат во друга ставка каде реално има потреби.

Се премина на гласање.
Со 10 гласа ЗА се донесе Одлуката за измени во распоредот на средствата на Буџетот на општина Чешиново-Облешево за 2021 година.


5 Точка (Програма за зимско одржување на локалните патни правци и улици на територија на општина Чешиново-Облешево за 2021/2022 )

Без дискусија со 11 гласа ЗА се донесе Програмата за зимско одржување на локалните патни правци и улици на територија на општина Чешиново-Облешево за 2021/2022.


6 Точка (Одлука за  користење на Грант средства како резултат на успешно реализирање на „Проектот за подобрување на општинските услуги“ MSIP2)

-Драгица Горгиевска
Се работи за средства како резултат на успешно реализиран проект „Изградба на 7 улици во општина Чешиново-Облешево“. Средствата се од Министерството за финансии – Светска банка и се некаде околу 1.800.000,00 денари. Требаше да бидат наменети за населени места кои се најслабо рангирани во претходно изготвена Урбанистичка ревизија. Кај нас согласно овој документ населени места каде има најмалку јавни услуги се Новоселани, Бурилчево и Жиганци. Претходниот Совет донесе Одлука овие средства да бидат наменети за набавка на возило за собирање и транспорт на смет.

Без дискусија со 11 гласа ЗА се донесе Одлуката за користење на Грант средства како резултат на успешно реализирање на „Проектот за подобрување на општинските услуги“ MSIP2.


7 Точка (Одлука за измена и дополнување на Одлуката за долгорочно домашно задолжување на општина Чешиново-Облешево во рамки на Проектот за подобрување на општинските услуги (втор повик MSIP) бр.08-402/1 од 01.03.2021 година (Службен гласник на општина Чешиново-Облешево бр.2/2021))

-Драгица Горгиевска
Како што објаснив и кај дополнувањето на Дневниот ред се работи за доискористување на средства кои како кредит ги има земено општината.
Општината се задолжи со 8.425.013,00  денари , од кои за реализација на проектот „ Изградба на улици во општина Чешиново-Облешево“ се искористени 6.951.016,00 денари. За остатокот од 1.473.997,00 денари потребно е даде се донесе оваа Одлука. Средствата ќе бидат искористени за следните улици: крак на улица Маршал Тито во Спанчево, крак на улица Маршал Тито во Чешиново и улица Блаже Ефремов во Уларци. Од Предмер – Пресметката која ја имаме односно од Техничката документација за овие улици ќе недостасуват некаде околу 60.700,00 денари за конечна реализација. Но тоа натаму во постапката откако ќе се одобри ќе треба да се донесе Одлука за сопствено учество во реализација на проектот.
-Орце Митров
Во Теранци имаме веќе тампонирани улици, зошто овие средства да не бидат искористени за тие улици?
-Градоначалникот
Нема Техничка документација за тие улици. Тампонирањето е било во предизборен период без техничка документација. Добро сте запознаени дека во тој период се тампонираа улици во повеќе населени места во општината, но без никаква документација. Доколку дојде до некои финансиски импликации на општината ќе треба да се испита од каде е сето ова. Од друга страна предложени се улици со најниска предмер – пресметка од причини што средствата се ограничени.
-Сане Стојанов
Дали овие улици се нови - неасфалтирани или се работи за реконструкција на веќе изградени.
-Градоначалникот
Тоа се нови улици.
Бидејки целата постапка треба да се заврши до крајот на оваа календарска година ограничени сме да ја поднесеме Техничката документација со која располагаме. Да не звучам песимистички но нема да може да одговореме на некои јавни повици кои следуваат.

Се премина на гласање.
Со 11 гласа ЗА се донесе Одлуката за измена и дополнување на Одлуката за долгорочно домашно задолжување на општина Чешиново-Облешево во рамки на Проектот за подобрување на општинските услуги (втор повик MSIP) бр.08-402/1 од 01.03.2021 година (Службен гласник на општина Чешиново-Облешево бр.2/2021)).


[bookmark: _GoBack]8 Точка (Одлука за спроведување на постапка за јавно наддавање за издавање под закуп на деловни простории сопственост на општина Чешиново-Облешево)

-Драгица Горгиевска
Одлуката е дадена како дополнување бидејки имаме деловен простор – слободен кој треба да го издадеме а од друга страна членарината на ЗЕЛС ни е платена заклучно со оваа календарска година а секое јавно наддавање се одвива преку системот е – ствари со кој управува ЗЕЛС.
Се работи за деловни простории сопственост на општина Чешиново-Облешево во Облешево и во Соколарци.
-Орце Митров
Најдобро е овде со физичко присуство да се спроведе лицитацијата.
-Градоначалникот
Не може во четири очи.
-Орце Митров
Нема да е во четири очи, комисија ќе го спроведе тоа како што беше и претходно.
-Драгица Горгиевска
Согласно Закон за располагање со стварите во државна и во општинска сопственост јавното наддавање се одвива електронски. Ние сме должни да ги почитуваме Законите. 
Согласно Закон и Статут на општината со имотот на општината располага советот. Значи за секое купување, продажба и издавање под закуп Советот треба да донесе Одлука.
Објавата се објавува и во дневната штампа.
Се прави проценка на објектот и во зависност од проценетата вредност 0,5% е почетната сума на јавното наддавање.
-Орце Митров
Да се разговара со ЗЕЛС кај нас не може така, ние сме мала општина.
-Драгица Горгиевска
Законот е ист на територија на цела држава, не може да има отстапки само за нас. А ние мора да го почитуваме Законот.
-Орце Митров
Во Теранци Кристијан Ристов цементираше на улица пред објектот. Да се види некако тоа да се регулира. Сега пред избори беше тоа.
-Драгица Горгиевска
Во Договорите кои ги склучува општината за закуп на деловен простор трајни вложувања не се признаваат. Трајните вложувања треба да бидат сврзани со објектот. Изградба, доградба по претходна согласност од општината. Не може ако некој сменил прозор да му се смета за трајно вложување.
-Саше Донев
Чив е објектот, зградата во паркот во Чешиново.
-Драгица Горгиевска
Објектот е на општината. Долги години беше дадена под закуп на Стојанче Костадинов на крај и по истекот на рокот на Договорот за закуп моравме да поднесеме тужба за истиот да се иссели од објектот.

Се премина на гласање.
Со 11 гласа ЗА се донесе Одлука за спроведување на постапка за јавно наддавање за издавање под закуп на деловни простории сопственост на општина Чешиново-Облешево.


9 Точка (Предлози, прашања и барања)

-Филип Јосев
Би сакал да прашам каков е планот за патот Соколарци – Чешиново. Мостот е многу висок како се планира зимското одржување на тој потег?
-Градоначалникот
Се јавија низа проблеми околу изградбата на новиот пат. Еден од тие е и оваа нагорнина пред Соколарци. Кога се обраќаме до надлежните служби одговорот е дека тие рботат по проектот и дека во фаза кога била јавната расправа никој не посочил за овој проблем.
Проблемот се и плските патишта односно пристапот до земјоделски површини. И тој проблем треба да го решаваме со експропријација. Исто така многу шахти се искршени и на канализацијата во Соколарци и во Спанчево.

	Со исцрпување на Дневниот ред заврши третата редовна седница на Советот на општина Чешиново-Облешево.
	Седницата заврши во 11.40 часот.





                                                                           Совет на општина Чешиново-Облешево
                                                                                                Претседател
                                                                                                Орце Митров

